

**ประกาศองค์การบริหารส่วนตำบลโคกสะอาด**

**เรื่อง หลักเกณฑ์การบริหารและพัฒนาทรัพยากรบุคคลในองค์กร**

...................................................................................

 ด้วยองค์การบริหารส่วนตำบลโคกสะอาด ได้กำหนดหลักเกณฑ์สำหรับการบริหารและพัฒนาทรัพยากรบุคคล เพื่อให้เป็นไปตามกฎระเบียบและข้อบังคับที่เกี่ยวข้อง ได้แก่ หลักเกณฑ์การสรรหาและคัดเลือกบุคลากร หลักเกณฑ์การบรรจุและแต่งตั้งบุคลากร หลักเกณฑ์การพัฒนาบุคลากร หลักเกณฑ์การ ประเมินผลการปฏิบัติงาน หลักเกณฑ์การให้คุณให้โทษและการสร้างขวัญกำลังใจ โดยมีรายละเอียด ดังนี้

 **หลักเกณฑ์การสรรหาและคัดเลือกบุคลากร**

 การประกาศสรรหาและคัดเลือกบุคลากรขององค์การบริหารส่วนตำบลโคกสะอาด เป็นอำนาจของนายกองค์การบริหารส่วนตำบลโคกสะอาด ตามมาตรา ๑๕ แห่งพระราชบัญญัติระเบียบบริหารงานบุคคลส่วนท้องถิ่น พ.ศ.๒๕๔๒ ลงวันที่ ๑๘ พฤศจิกายน ๒๕๔๒ โดยผู้สมัครจะต้องมีคุณสมบัติและไม่มีคุณลักษณะต้องห้าม ตามมาตรา ๖ แห่งประกาศคณะกรรมการพนักงานส่วนตำบล และประกาศ คณะกรรมการพนักงานส่วนตำบล เรื่อง หลักเกณฑ์และเงื่อนไขการคัดเลือก การบรรจุและแต่งตั้ง การย้าย การโอน การรับโอน การเลื่อนระดับและการเลื่อนขั้นเงินเดือนสำหรับพนักงานส่วนตำบล พ.ศ.๒๕๔๔ และที่แก้ไขเพิ่มเติม

 **หลักเกณฑ์การบรรจุและแต่งตั้ง**

เพื่อให้การบริหารงานภายในขององค์การบริหารส่วนตำบลโคกสะอาด เป็นไปด้วยความเรียบร้อย มีประสิทธิภาพ และสอดคล้องกับบริบทการปฏิบัติงานในปัจจุบันและเป็นไป ตามประกาศคณะกรรมการพนักงานส่วนตำบล เรื่อง หลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนตำบล พ.ศ.๒๕๔๕ ข้อ ๑๐๙ ในการบรรจุและแต่งตั้งส่วนตำบล

 **หลักเกณฑ์การพัฒนาบุคลากร**

 ตามประกาศคณะกรรมการพนักงานส่วนตำบล เรื่อง หลักเกณฑ์และเงื่อนไขเกี่ยวกับบริหารงานบุคคลขององค์การบริหารส่วนตำบล พ.ศ. ๒๕๔๕ หมวด ๑๒ กิจการอันเกี่ยวกับการบริหารงานบุคคล ส่วนที่ ๓ การพัฒนาพนักงานส่วนตำบล ข้อ ๒๗๕ วิธีการพัฒนา ให้คณะกรรมการพนักงานส่วนตำบล (ก.อบต.จังหวัด) ดำเนินการแล้วมอบให้องค์การบริหารส่วนตำบลหรือผู้ที่เหมาะสมดำเนินการหรือดำเนินการร่วมกับสำนักงานคณะกรรมการกลางพนักงานส่วนตำบล (ก.อบต.) ส่วนราชการ หรือหน่วยงานอื่น โดยวิธีการใดวิธีหนึ่งหรือหลายวิธีก็ได้ ตามความจำเป็นและเหมาะสม ดังนี้

 ๑.การปฐมนิเทศ

 ๒.การฝึกอบรม

 ๓.การศึกษาหรือดูงาน

 ๔.การประชุมเชิงปฏิบัติหารหรือการสัมมนา

 ๕.การสอนงาน การให้คำปรึกษาหรือวิธีการอื่นที่เหมาะสม

-๒-

 **หลักเกณฑ์การประเมินผลการปฏิบัติงาน**

 องค์การบริหารส่วนตำบลโคกสะอาด ได้ประกาศหลักเกณฑ์และวิธีการประเมินการปฏิบัติงานของ พนักงานส่วนตำบลและพนักงานจ้าง ทุกรอบการประเมิน ตามประกาศ คณะกรรมการพนักงานส่วนตำบลจังหวัดเรื่องหลักเกณฑ์และเงื่อนไขเกี่ยวกับหลักเกณฑ์และวิธีการ ประเมินผลการปฏิบัติงานของพนักงานส่วนตำบล

 **หลักเกณฑ์การให้คุณให้โทษและการสร้างขวัญกำลังใจ**

 ๑.ตามพระราชบัญญัติระเบียบบริหารงานบุคคลส่วนท้องถิ่น พ.ศ.๒๕๔๒ ลงวันที่ ๑๘ พฤศจิกายน ๒๕๔๒ มาตรา ๓๕ เรื่อง การจ่ายเงินเดือน ประโยชน์ตอบแทนอื่นของพนักงานส่วนตำบล และพนักงานจ้าง

 ๒.ตามประกาศคณะกรรมการพนักงานส่วนตำบล เรื่อง หลักเกณฑ์และเงื่อนไขเกี่ยวกับวินัยและการรักษาวินัยและการดำเนินการทางวินัย พ.ศ.๒๕๕๘

 ๓.ประมวลจริยธรรมขององค์การบริหารส่วนตำบลโคกสะอาด

 ๔.การดูแลรักษาบุคลากรที่มีอยู่ให้มีสุขภาพกายและสุขภาพจิตแข็งแรงสมบรูณ์ เพื่อให้ชีวิตที่ยืนยาวและมีความสุข สามารถทำงานอยูได้จนครบเกษียณอายุราชการ ซึ่งจะต้องอาศัยกิจกรรมต่างๆ ในกระบวนการบำรุงรักษาบุคลากร ได้แก่ การจ่ายค่าจ้างค่าตอบแทนและสวัสดิการ การส่งเสริมสุขภาพและอนามัย การดูแลรักษาสุขภาพอนามัยและการป้องกันอุบัติภัย เป็นต้น

 ประกาศ ณ วันที่ ๑๐ มกราคม พ.ศ.๒๕๖๖

 

(นายชัยชนะ อรจันทร์)

นายกองค์การบริหารส่วนตำบลโคกสะอาด